10. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ  ΕΡΓΩΝ Αριθ.41120 της 11/15 Φεβρ. 1964 (ΦΕΚ Β΄ 73) Περί αναθέσεως προγραμματισμού δεξαμενισμών Εμπορικών Πλοίων εν Κρατική Πλωτή Δεξαμενή εις την Διεύθυνσιν αυτής. Έχοντες υπ’ όψιν: α)Την υπ’ αριθ. 42 από 17.2.1948 πράξιν του Υπουργικού Συμβουλίου δι’ ης ανατίθεται εις το Υπ. Ναυτικών η αξιοποίησις της Κρατικής Πλωτής Δεξαμενής. β)Τας διατάξεις του Νόμ. ΣΙΒ «περί Δημοσίου Λογιστικού» ως ετροποποιήθη και συνεπληρώθη μεταγενεστέρως. γ)Τον τεθέντα εν ισχύϊ από του έτους 1948 προσωρινόν Κανονισμόν λειτουργίας της Κρατικής Πλωτής Δεξαμενής (Υ .Α. 50071/19/48 ΦΕΚ 87 Β΄/48). δ)Την υπ’ αριθ. ΓΕΝ 51310/7/55/2.1.1956 κοινήν απόφασιν των Υπουργών Οικονομικών, Συγκοινωνιών και Δημ. Έργων και υφυπουργού Εθνικής Αμύνης δι’ ης ανατίθεται εις την Λιμενικήν Επιτροπήν Σύρου ο προγραμματισμός του δεξαμενισμού Πλοίων εις την εν Σύρω Κ.Π.Δ. ε)Την μέχρι σήμερον συντελεσθείσαν οργάνωσιν της Κ.Π.Δ. ς)Τα έγγραφα των Υπουργών Εμπορικής Ναυτιλίας υπ’ αριθ. 59622/12265 από 12.8.1963 και Δικαιοσύνης υπ’ αριθ. 402222 από 20.10.1963 δι’ ων παρέχουν την έγκρισιν δια την χρησιμοποίησιν κρατικών λειτουργών της αρμοδιότητός των εις την δια της παρούσης συσταθησομένην επιτροπήν επιλύσεως διαφορών μεταξύ της ΚΠΔ και των μετ’ αυτής συναλλασσομένων αντιπροσώπων Εμπορικών Πλοίων αποφασίζομεν: 1.Όπως τον προγραμματισμόν του δεξαμενισμού Πλοίων εις την Κρατικήν Πλωτήν Δεξαμενήν εκτελή η Διεύθυνσις της ΚΠΔ προς ην και θα υποβάλλωνται αι αιτήσεις προς δεξαμενισμόν Πλοίων υπό των ενδιαφερομένων συμφώνως προς την περαιτέρω περιγραφομένην διαδικασίαν. Αίτησις χρησιμοποιήσεως της ΚΠΔ 2.Δια τον δεξαμενισμόν Εμπορικών Πλοίων και Πλωτών Ναυπηγημάτων εν γένει οι Πλοίαρχοι, οι Πλοιοκτήται, ή οι νόμιμοι αυτών αντιπρόσωποι οι επιθυμούντες όπως χρησιμοποιήσουν την Κρατικήν Πλωτήν Δεξαμενήν, οφείλωσι να υποβάλουν προς την Διεύθυνσιν της ΚΠΔ αίτησιν εις απλούν συντασσομένην επί ειδικού εντύπου παρεχομένου υπό της ΚΠΔ δεόντως χαρτοσημασμένην και υπογεγραμμένην υπ’ αυτών. 3.Οι αιτούντες την χρησιμοποίησιν της Δεξαμενής είναι απολύτως υπεύθυνοι δια την  ακρίβειαν των εν τη αιτήσει αυτών αναφερομένων στοιχείων του πλοίου της Διευθύνσεως ΚΠΔ δικαιουμένης να ελέγχη ταύτα εκ του βιβλίου LLOYD’S REGISTER OF SHIPPING. Το πλοίον υποχρεούται όπως υποβάλη εγκαίρως εις ΚΠΔ σχέδιον δεξαμενισμού ή σχέδιον γραμμών πλοίου, εφ’ όσον τούτο κρίνεται αναγκαίον υπό της Διευθύνσεως ΚΠΔ. 4.Δια την περίπτωσιν δεξαμενισμού Πολεμικών Πλοίων, άτινα έχουσι και προτεραιότητα δεξαμενισμού έναντι των Εμπορικών Πλοίων αναλόγως των εκάστοτε αναγκών, ακολουθείται η εν τω Β.Ν. υφισταμένη διαδικασία. Εις την περίπτωσιν ταύτην η Διεύθυνσις ΚΠΔ ειδοποιείται υπό του ΓΕΝ, προς ανάλογον μεταβολήν του υφισταμένου προγράμματος δεξαμενισμών Εμπορικών Πλοίων, εφ’ όσον παρίσταται τοιαύτη ανάγκη. Η Διεύθυνσις ΚΠΔ εν συνεχεία ανακοινοί αρμοδίως εις τους ενδιαφερομένους πλοιοκτήτας ή αντιπροσώπους των προγραμματισμένων προς δεξαμενισμόν Εμπορικών Πλοίων την αναγκαίαν ταύτην μεταβολήν του προγράμματος δεξαμενισμών. Διαδικασία εγγραφής αιτήσεως δεξαμενισμού  και προτεραιότητος εις τον προγραμματισμόν 5.Οι ενδιαφερόμενοι δια δεξαμενισμόν πλοίου υποβάλωσι ή προσκομίζωσιν αυτοπροσώπως την εν παρ. 3 αίτησιν δεξαμενισμού πλοίου εις την Διεύθυνσιν της ΚΠΔ. Η Διεύθυνσις της ΚΠΔ άμα τη παραλαβή της αιτήσεως σημειώνει αμέσως επί ταύτης την ημερομηνίαν και ώραν λήψεως και ότι μέχρι στιγμής η ΚΠΔ είναι ελευθέρα δια τας αιτουμένας ημερομηνίας δεξαμενισμού του πλοίου ή εν αντιθέτω περιπτώσει σημειώνει τας ετέρας υπαρχούσας ελευθέρας ημερομηνίας επί τη βάσει των μέχρι της στιγμής ταύτης προγραμματισμένων πλοίων. Μετά ταύτα σφραγίζεται και υπογράφεται υπό του Διευθυντού ή υπό του αντικαταστάτου του η σημείωσις αύτη και παραδίδεται αμέσως η αίτησις εις τον ενδιαφερόμενον δια τας εν κατωτέρω παρ. 6 ενεργείας του. 6.Ο ενδιαφερόμενος άμα τη παραλαβή της ως άνω αιτήσεως και εφ’ όσον επιθυμεί τον δεξαμενισμόν του πλοίου κατά τας εν τη αιτήσει σημειωθείσας ελευθέρας ημερομηνίας, οφείλει να επανυποβάλη ή να επαναπροσκομίση την αυτήν αίτησιν μεθ’ ενός αντιτύπου γραμματίου εισπράξεως υπό του Ταμείου Παρακαταθηκών και Δανείων δια λογαριασμόν του Δημοσίου Ταμείου και δια το Πλοίον δι’ ο αιτείται ο δεξαμενισμός, χρηματικού ποσού αντιστοιχούντος προς τα τακτικά δικαιώματα του αιτουμένου δεξαμενισμού συμφώνως τω ισχύοντι Τιμολογίω της Κ.Π.Δ. και δι’ απάσας τας εν τη αιτήσει αναφερομένας ημέρας απασχολήσεως της Δεξαμενής. Σελ. 77 Πλωτές Δεξαμενές 37.Β.η.10 Η επανυποβολή ή επαναπροσκόμισις της αιτήσεως δέον να λάβη χώραν εντός τριών ωρών από παραλαβής της αιτήσεως εκ γραφείων ΚΠΔ ή το πολύ μίαν ώραν μετά την πρωϊνήν έναρξιν εργασίας των Δημ. Γραφείων της επομένης εργασίμου ημέρας, εφ’ όσον η εν τω προηγουμένω εδαφίω διαδικασία έλαβεν χώραν κατά τας εσπερινάς ώρας εργασίας. 7.Εις περίπτωσιν καθ’ ην το Ταμείον Παρακαταθηκών και Δανείων αργεί και δεν καθίσταται δυνατή η υπό του ενδιαφερομένου κατάθεσις εις αυτό του προπληρωτέου χρηματικού ποσού Τακτικών δικαιωμάτων Δεξαμενής ο ενδιαφερόμενος δύναται να προσκομίση ομού μετά της αιτήσεως ισόποσον απόδειξιν καταθέσεως χρηματικού ποσού εις μίαν των ανεγνωρισμένων Τραπεζών ή Επιταγήν επ’ ονόματι του Ταμείου Παρακαταθηκών και Δανείων δια λογαριασμόν του Δημοσίου Ταμείου και δια το πλοίον δι’ ο αιτείται ο δεξαμενισμός. Η εν λόγω Απόδειξις ή Επιταγή ανταλλάσσεται την επόμενην εργάσιμον ημέραν Δημ. Γραφείων δια κανονικού γραμματίου εισπράξεως υπό του Ταμείου Παρακαταθηκών και Δανείων δια λογαριασμόν του Δημοσίου Ταμείου και δια το πλοίον δι’ ο αιτείται ο δεξαμενισμός. 8.Μετά την ανωτέρω διαδικασίαν η αίτησις μετά του συνοδεύοντος ταύτην αντιτύπου γραμματίου ως δικαιολογητικού δικαιώματος (προπληρωμής) εγγραφής εις τον προγραμματισμόν Δεξαμενισμού Πλοίων παραλαμβάνεται επισήμως και πρωτοκολλείται υπό της Διευθύνσεως Κ.Π.Δ. Συμπληρωματικώς επί της αιτήσεως ταύτης αναγράφεται και η ώρα λήψεως και μονογραφείται υπό του Διευθυντού της ΚΠΔ ή του αντικαταστάτου αυτού. 9.Ούτω υπό τας ως άνω προϋποθέσεις γίνεται δεκτή υπό της Διευθύνσεως ΚΠΔ η υποβαλλομένη αίτησις και το προς δεξαμενισμόν πλοίον αναγράφεται εις τον πίνακα προγραμματισμού Δεξαμενών, αντίγραφον του οποίου αναρτάται εις πίνακα ανακοινώσεων ΚΠΔ έξωθι των γραφείων αυτής και ου λαμβάνουν γνώσιν ιδία των φροντίδι οι ενδιαφερόμενοι. 10.Ο ενδιαφερόμενος δια δεξαμενισμόν πλοίου, όστις πρώτος έναντι ετέρων ενδιαφερομένων υπέβαλεν ή προσεκόμισεν εις την Διεύθυνσιν ΚΠΔ αίτησιν δεξαμενισμού κατά την διαδικασίαν των ανωτέρω παρ. 5, 6 και 7 της παρούσης λαμβάνει κατ’ αρχήν προτεραιότητα εγγραφής ήτις όμως είναι προσωρινή και διατηρείται μέχρις εκπνοής του εις το δεύτερον εδάφιον της παρ. 6 της παρούσης αναφερομένου χρόνου. Η προτεραιότης αύτη | Σελ. 78 οριστικοποιείται εφ’ όσον εντός των ανωτέρω χρονικών ορίων ετηρήθη η διαδικασία η αναφερομένη εις τας παρ. 8 και 9 της παρούσης. 11.Εις περίπτωσιν καθ’ ην ο ανωτέρω ενδιαφερόμενος δεν τηρήση τα ανωτέρω οριζόμενα χρονικά όρια προς οριστικοποίησιν της προτεραιότητος, τότε χάνει την προτεραιότητα εγγραφής εις τον προγραμματισμόν και ταύτην λαμβάνει ο αμέσως επόμενος όστις ετηρήθη εντός αυτής ως άνω διαδικασίας. 12.Το ως άνω δικαίωμα (προπληρωμής) εγγραφής: α)Καταβάλλεται εις πάσαν περίπτωσιν υποβολής αιτήσεως δεξαμενισμού έστω και εάν αύτη υποβάλλεται «υπό την αίρεσιν δυνατότητος δεξαμενισμού εν περιπτώσει μη πραγματοποιήσεως του δεξαμενισμού ετέρου προγραμματισμένου πλοίου». β)Συμψηφίζεται εις τον τελικόν λογαριασμόν τακτικών και εκτάκτων δικαιωμάτων της ΚΠΔ κατά την εξόφλησιν εφ’ όσον πραγματοποιηθή ο δεξαμενισμός. γ)Επιστρέφεται εις τον ενδιαφερόμενον, εφ’ όσον ο δεξαμενισμός εζητήθη «υπό την αίρεσιν δυνατότητος δεξαμενισμού εν περιπτώσει μη πραγματοποιήσεως δεξαμενισμού ετέρου προγραμματισμένου πλοίου» και ο υπό αίρεσιν δεξαμενισμός δεν πραγματοποιείται. Η επιστροφή του εν λόγω χρηματικού ποσού εις τον ενδιαφερόμενον εκτελείται βάσει εγγράφου της Διευθύνσεως ΚΠΔ προς το Ταμείον Παρακαταθηκών και Δανείων, δι’ ου βεβαιούται ότι ο δεξαμενισμός δεν επραγματοποιήθη. 13.Εν περιπτώσει εγκρίσεως παρατάσεως του δεξαμενισμού πέραν του αρχικώς δηλωθέντος χρόνου ο ενδιαφερόμενος οφείλει να καταβάλη συμπληρωματικώς, κατά την διαδικασίαν των ανωτέρω παρ. 6, 7, 8 και 9 της παρούσης τα τακτικά δικαιώματα των επί πλέον αιτουμένων ημερών παραμονής του πλοίου εις την Δεξαμενήν, ως εν παρ. 17 της παρούσης ορίζεται. 37.Β.η.10 Πλωτές Δεξαμενές Καθορισμός σειράς εισόδου προτιμήσεις και μεταβολή δεξαμενισμού 14.Η σειρά προτεραιότητος και ημερομηνία εισόδου του πλοίου εις την ΚΠΔ καθορίζεται υπό της Διευθύνσεως ΚΠΔ κατά την ημέραν της υποβολής και πρωτοκολλήσεως της αιτήσεως δεξαμενισμού, ως εις παρ. 8, 9, 10 και 11 της παρούσης ορίζεται. 15.Εάν κατά την διάρκειαν δεξαμενισμού πλοίου τινός ο Πλοίαρχος, ο Πλοιοκτήτης ή νόμιμος εκπρόσωπος αυτού διαπιστώση την ανάγκην παρατάσεως της χρονικής διαρκείας του δεξαμενισμού πέραν των αρχικώς δηλωθεισών ημερών δεξαμενισμού λόγω ανάγκης εκτελέσεως εργασιών επί πλέον των προβλεφθεισών οφείλει να γνωρίση αμέσως και εγγράφως τούτο εις την Διεύθυνσιν της ΚΠΔ αιτιολογών πλήρως την ανάγκην ταύτην και να καθορίση σαφώς την αιτουμένην χρονικήν παράτασιν του δεξαμενισμού. Η τοιαύτη έγγραφος αίτησις προς την Διεύθυνσιν της ΚΠΔ δέον, όπως υποβάλλεται μέχρι της μεσημβρίας της επομένης ημέρας του δεξαμενισμού, καθ’ ην δέον έχη εκτελεσθή η σχετική επιθεώρησις του πλοίου υπό του επιθεωρητού του νηογνώμονος. 16.Η έγκρισις ή μη της τυχόν αιτηθησομένης ως άνω παραμονής του πλοίου εν τη Δεξαμενή πέραν του εν τη αρχική δηλώσει ορισθέντος χρόνου είναι απόλυτον δικαίωμα της Διευθύνσεως της ΚΠΔ, ήτις εξετάζει την περίπτωσιν ταύτην και ουδεμία απολύτως εργασία θα αναλαμβάνεται εις τα ύφαλα μέρη του πλοίου άνευ προηγουμένης εγκρίσεως του Διευθυντού της ΚΠΔ. 17.Εις περίπτωσιν εγκρίσεως της ως άνω αιτουμένης παρατάσεως δεξαμενισμού, ο ενδιαφερόμενος οφείλει να καταβάλη τα τακτικά δικαιώματα πρώτης ημέρας δι’ εκάστην επί πλέον αιτουμένην ημέραν παραμονής του πλοίου εις την Δεξαμενήν, ως εις παρ. 13 της παρούσης ορίζεται. 18.Η έγκρισις παρατάσεως δεξαμενισμού ισχύει μετά την καταβολήν των ως άνω επί πλέον τακτικών δικαιωμάτων και γνωστοποιείται εγγράφως υπό της Διευθύνσεως της ΚΠΔ προς το πλοίον ή τον νόμιμον αντιπρόσωπον αυτού και ανακοινούται δια της τοιχοκολλουμένης ανακοινώσεως εν τω πίνακι ανακοινώσεως της ΚΠΔ προς τους λοιπούς ενδιαφερομένους τους έχοντας εν συνεχεία προγραμματισμένα πλοία προς δεξαμενισμόν, ίνα ούτω ούτοι καταστώσιν ενήμεροι περί της τυχόν προκυπτούσης ανάγκης αναλόγου επιβραδύνσεως των εν συνεχεία εγγεγραμμένων προς είσοδον εις την Δεξαμενήν πλοίων. 19.Εις περίπτωσιν μη εγκρίσεως ως άνω αιτουμένης παρατάσεως δεξαμενισμού η Διεύθυνσις ΚΠΔ γνωρίζει τούτο και πάλιν εγγράφως προς το πλοίον ή τον νόμιμον αντιπρόσωπον αυτού και κοινοποιεί τούτο εις το Λιμεναρχείον δια τυχόν ανώμαλον εξέλιξιν του  θέματος. Εις την έγγραφον ταύτην απάντησιν τονίζεται η υποχρέωσις του πλοίου όπως μη επεκτείνη τας εργασίας του, ώστε ο αποδεξαμενισμός να πραγματοποιηθή κατά την αρχικώς ορισθείσαν ημερομηνίαν και εφ’ όσον το πλοίον επιθυμεί να επαναδεξαμενισθή μεταγενεστέρως κατά υπαρχούσας κενάς ημερομηνίας του μέχρι της ημέρας ταύτης υφισταμένου προγραμματισμού, ακολουθείται η αυτή διαδικασία ως και περί αρχικής αιτήσεως χρησιμοποιήσεως της ΚΠΔ. 20.Δια την ως άνω περίπτωσιν και εάν το πλοίον ή ο Νόμιμος Αντιπρόσωπος αυτού δυστροπήση, ή δεν εφαρμόση την εντολήν, η Διεύθυνσις της ΚΠΔ αναλαμβάνει την πρόχειρον στεγανοποίησιν του πλοίου, τη συνδρομή της Λιμενικής Αρχής εφ’ όσον παραστή ανάγκη και αποδεξαμενίζει υποχρεωτικώς το πλοίον. Τα έξοδα ταύτα επιβαρύνουν το πλοίον, εις το οποίον επιβάλλεται και απ’ ευθείας υπό της Λιμενικής Αρχής πρόστιμον ανάλογον δια παρομοίας περιπτώσεις. 21.Εν πάση περιπτώσει εφ’ όσον ο δεξαμενισμός πλοίου παραταθή κατά τα ανωτέρω πέραν των αρχικώς δηλωθεισών ημερών πάσα περαιτέρω ημέρα παραμονής του πλοίου εν τη Δεξαμενή χρεούται εις το πλοίον ως πρώτη ημέρα, ως ορίζεται εις παρ. Α1 της υπ’ αριθ. 40878/2/63 κοινής αποφάσεως Υπουργών Εθνικής Αμύνης και Οικονομικών «περί τακτικών δικαιωμάτων χρήσεως της ΚΠΔ». 22.Η Διεύθυνσις της ΚΠΔ μετά τας εις ανωτέρω παρ. 19, 20 της παρούσης ενεργείας, ουδεμίαν ευθύνην φέρει έναντι των λοιπών ενδιαφερομένων των οποίων ο δεξαμενισμός των πλοίων αναγκαστικώς μετατίθεται αντιστοίχως ή εφ’ όσον παρίσταται ανάγκη καθορίζεται νέος προγραμματισμός. 23.Κατά τα ανωτέρω εφ’ όσον εγκριθή υπό της Διευθύνσεως ΚΠΔ ή πέραν του εν τη αιτήσει δηλωθέντος χρονικού διαστήματος παραμονή πλοίου εν τη Δεξαμενή κατ’ ανάγκην θα επιβραδυνθή ο δεξαμενισμός των εγγεγραμμένων προς είσοδον εις την Δεξαμενήν πλοίων, χωρίς όμως κατ’ αρχήν να μεταβληθή και η σειρά προτεραιότητος εισόδου αυτών, εκτός εάν συντρέχουν αι κατωτέρω περιπτώσεις δι’ ας παρέχεται απόλυτος προτίμησις υπό της Διευθύνσεως ΚΠΔ, βάσει των ακολούθων κριτηρίων: α)Εις τα Ελληνικά και συμμαχικά πολεμικά πλοία. β)Εις εμπορικά πλοία ανήκοντα κατά κυριότητα εις το Ελληνικόν Δημόσιον ή τελούντα υπό επίταξιν, ως και εις τα υπό Ελληνικήν Κρατικήν Διαχείρισιν τοιαύτα επί τη βεβαιώσει των αρμοδίων Υπηρεσιών περί του επείγοντος του δεξαμενισμού και εφ’ όσον χρησιμοποιούνται εις καθαρώς Κρατικάς μεταφοράς. Σελ. 79 Πλωτές Δεξαμενές 37.Β.η.10 γ)Εις τα κατά την εκτίμησιν της Διευθύνσεως ΚΠΔ διαρρέοντα πλοία ή ευρισκόμενα εν κινδύνω και έχοντα ανάγκην επειγούσης στεγανοποιήσεως υφάλων. δ)Εις τα πλοία τα εκτελούντα την ταχυδρομικήν υπηρεσίαν του Κράτους, κατόπιν όμως πιστοποιήσεως της αρμοδίας αρχής, βεβαιούσης το επείγον του δεξαμενισμού. ε)Εις τα παρωπλισμένα ή εκτελούντα μακροχρόνιον επισκευήν εν τω λιμένι εμπορικά πλοία και επειγομένων να αναχωρήσουν προς εκτέλεσιν ανειλημμένων υποχρεώσεων δύναται εγκρίσει του Διευθυντού της ΚΠΔ να παρέχηται προτίμησις επί των εγγεγραμμένων προς δεξαμενισμόν πλοίων εφ’ όσον εξ επισήμων εγγράφων πιστοποιείται η επείγουσα ανάγκη δεξαμενισμού. 24.Εις περίπτωσιν καθ’ ην κατά την αυτήν ημέραν ήθελε προτιμηθή η είσοδος εις την Δεξαμενήν ετέρου πλοίου έχοντος αμεσωτέραν ανάγκην δεξαμενισμού, ως εκ των ανωτέρω παρ. 23 περιπτώσεων το έχον σειράν εισόδου χάνει προσκαίρως ταύτην μέχρι της εξόδου του προτιμηθέντος πλοίου χωρίς να έχη το δικαίωμα προβολής οιασδήποτε αξιώσεως προς αποζημίωσιν δια την αιτίαν ταύτην. Πάντως το πλοίον τούτο έχει το δικαίωμα να αιτήση την τροποποίησιν της ημερομηνίας και της σειράς δεξαμενισμού του, λαμβάνον προτεραιότητα έναντι των άλλων πλοίων ή δύναται να αιτήση και την επιστροφήν του δικαιώματος εγγραφής του και την διαγραφήν του εκ του προγράμματος δεξαμενισμών. 25.Εις πάσαν περίπτωσιν εάν το πλοίον παραμείνη εν τη Δεξαμενή ολιγωτέρας των εν τη αρχική αιτήσει δηλωθεισών ημερών, υποχρεούται να καταβάλη, εφ’ όσον η Δεξαμενή παρέμεινε κενή, τα τακτικά και έκτακτα δικαιώματα δια τας ημέρας παραμονής του εν τη Δεξαμενή συν τα τακτικά δικαιώματα λοιπών ημερών μέχρι συμπληρώσεως των αρχικώς εν τη αρχική αιτήσει δηλωθεισών ημερών. 26.Επιτρέπεται η κοινή συναινέσει των ενδιαφερομένων μεταβολή της σειράς δεξαμενισμού μεταξύ πλοίου έχοντος σειράν εισόδου και του αμέσως κατόπιν έχοντος τοιαύτην εφ’ όσον ήθελε ειδοποιηθή εγκαίρως και εγγράφως η Διεύθυνσις της ΚΠΔ παρά του πρώτου ενδιαφερομένου ότι παρέχει την σειράν του εις τον αμέσως επόμενον και εφ’ όσον η τοιαύτη μεταβολή δεν προσκρούει εις τα συμφέροντα της ΚΠΔ κατά την εκτίμησίν της. 27.Το αιτήσαν δεξαμενισμόν πλοίον δύναται να αιτήση εκ της Διευθύνσεως ΚΠΔ άπαξ την  Σελ. 80 μεταβολήν της καθορισθείσης ημερομηνίας δεξαμενισμού δι’ άλλην προγενεστέραν ή μεταγενεστέραν ελευθέραν ημέραν της Δεξαμενής. Η τοιαύτη μεταβολή δέον να αιτηθή εγγράφως υπό του ενδιαφερομένου τουλάχιστον 48 ώρας προ της ούτω αιτουμένης νέας ημερομηνίας δεξαμενισμού εφ’ όσον πρόκειται περί προγενεστέρας της αρχικώς ορισθείσης ή τουλάχιστον 48 ώρας προ της αρχικώς αιτηθείσης ημερομηνίας δεξαμενισμού εφ’ όσον πρόκειται περί μεταγενεστέρας τοιαύτης. 28.Εις άκρως εξαιρετικάς περιπτώσεις ή ανωτέρας βίας και κατά την κρίσιν της Διευθύνσεως ΚΠΔ δύναται η ημερομηνία δεξαμενισμού να μεταβληθή και άλλας φοράς (δια ημερομηνίας προγενεστέρας ή μεταγενεστέρας της εσχάτως αιτηθείσης) ή και ν’ ακυρωθή ο δεξαμενισμός, επιστρεφομένου του καταβληθέντος δικαιώματος εγγραφής προς δεξαμενισμόν. 29.Εάν η παρά του ενδιαφερομένου μεταβολή δεξαμενισμού προγραμματισμένου πλοίου αιτηθή εις χρονικόν διάστημα μικρότερον των 48 ωρών προ της ημερομηνίας προγραμματισμού δεξαμενισμού ή το πλοίον δεν προσέλθη δια δεξαμενισμόν άνευ εγκαίρου, ως ανωτέρω ειδοποιήσεως, το πλοίον χάνει την σειράν του και βαρύνεται με τα καταβληθέντα τακτικά δικαιώματα εγγραφής εξ ολοκλήρου, εφ’ όσον η Δεξαμενή παραμείνη κενή κατά τας ημερομηνίας του προγραμματισθέντος και μη εκτελεσθέντος δεξαμενισμού. Δύναται όμως η Διεύθυνσις ΚΠΔ να χρησιμοποιήση την Δεξαμενήν εντός πάντοτε των ορίων της χορηγηθείσης διαρκείας παραμονής εν τη Δεξαμενή του απωλέσαντος την σειράν πλοίου, εν συνεννοήσει με τον Πλοίαρχον, Πλοιοκτήτην ή νόμιμον αυτών αντιπρόσωπον δι’ έτερα πλοία μη προγραμματισθέντα ή προγραμματισθέντα ήδη δια δεξαμενισμόν, εφ’ όσον τούτο δεν προσκρούει εις τα συμφέροντα της ΚΠΔ κατά την εκτίμησιν αυτής. Δια το πλοίον το ούτω μη δεξαμενισθέν υφίσταται ακεραία η υποχρέωσις καταβολής δικαιωμάτων υπολοίπων ημερών δεξαμενισμού δια πάσας τας δηλωθείσας ημέρας παραμονής εν τη Δεξαμενή πλην των ημερών καθ’ ας εχρησιμοποιήθη δια τον δεξαμενισμόν άλλων πλοίων. 37.Β.η.10 Πλωτές Δεξαμενές 30.Πάσα εγγραφή ή μεταβολή εις πίνακα προγραμματισμού δεξαμενισμών θα γνωστοποιείται τοις ενδιαφερομένοις δια τοιχοκολλουμένης ανακοινώσεως εις πίνακα ανακοινώσεων ΚΠΔ έξωθι των γραφείων αυτής. Των ανωτέρω ως και των πάσης φύσεως ανακοινώσεων της ΚΠΔ δέον όπως οι ενδιαφερόμενοι λαμβάνουν γνώσιν εκ του πίνακος ανακοινώσεων της ΚΠΔ ιδία αυτών μερίμνη αιτούντες και τυχόν συμπληρωματικάς πληροφορίας εκ της Διευθύνσεως ΚΠΔ. Επί πλέον των ανωτέρω εις περιπτώσεις καθ’ ας η Δ/νσις ΚΠΔ κρίνει τούτο σκόπιμον δύναται να γνωστοποιή και κοινοποιεί έγγραφα έχοντα σχέσιν με προγραμματισμόν δεξαμενισμών τοις ενδιαφερομένοις. 31.Εάν κατά την πορείαν της εκτελέσεως του προγραμματισμού προκύψουν διαφωνίαι μεταξύ της εκτελούσης τον προγραμματισμόν Διευθύνσεως ΚΠΔ και των πλοιοκτητών ή των αντιπροσώπων αυτών, των οποίων η επίλυσις δεν καθίσταται δυνατή υπό του εκάστοτε ισχύοντος κανονισμού, αύται θα επιλύωνται υπό Επιτροπής απαρτιζομένης εκ των κάτωθι: α)Ενός ανωτέρου Δικαστικού εκπροσώπου (Εφέτου του Εφετείου Αιγαίου), ως Προέδρου. β)Του Διευθυντού ΚΠΔ. γ)Του Λιμενάρχου Σύρου και απόντος τούτου του Υπολιμενάρχου. δ)Του Διευθυντού Τελωνείου Σύρου και απόντος τούτου του αντικαταστάτου τούτου. Εν απουσία ενός των μελών η Επιτροπή θεωρείται εν απαρτία εφ’ όσον παρίστανται τα λοιπά δύο μέλη και ο δικαστικός εκπρόσωπος. 32.Εις την αυτήν ως άνω Επιτροπήν θα παραπέμπωνται προς επίλυσιν τυχόν διαφοραί επί γενομένων χρεώσεων δικαιωμάτων ΚΠΔ επί εκτελεσθησομένων ή μη δεξαμενισμών. 33.Αι αποφάσεις της ως άνω Επιτροπής θεωρούνται τελεσίδικοι και εκτελεστέαι δια την διεύθυνσιν της ΚΠΔ και τους λοιπούς ενδιαφερομένους. 34.Από της ισχύος της παρούσης συμπληρούται ο ισχύων Κανονισμός ΚΠΔ και καταργείται η υπ’ αριθ. ΓΕΝ 51310/7/55 από 2.1.56 κοινή απόφασις των Υπουργών Οικονομικών, Συγκοινωνιών και Δημοσίων Έργων και Υφυπουργού Εθνικής Αμύνης. 35.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Σελ. 81 Πλωτές Δεξαμενές 37.Β.η.10 37.Β.η.10 Πλωτές Δεξαμενές

[Source: greek_legal_code_raptarchis | Tokens: 17470]